rejauldu/bengali-wikipedia huggingface dataset:
বিজয়লক্ষ্মী সিং হলেন ভারতের কন্নড়ের একজন অভিনেত্রী, পরিচালক, পোষাক ডিজাইনার এবং প্রযোজক।  তিনি ৫০টিরও বেশি কন্নড় চলচ্চিত্রে অভিনয় করেছেন এবং টেলিভিশনে প্রচারিত প্রযেক্টগুলোতে সক্রিয়ভাবে জড়িত।    প্রাথমিক জীবন  বিজয়লক্ষ্মীর জন্ম মহীশূরে। তাঁর বাবা বিখ্যাত চলচ্চিত্র ব্যক্তিত্ব ডি. শঙ্কর সিং এবং মা প্রতিমা দেবী।  চলচ্চিত্র পরিচালক রাজেন্দ্র সিং বাবু তার বড় ভাই।   কর্মজীবন  ১৯৮০-এর দশকের শুরুর দিকে বিজয়লক্ষ্মী চলচ্চিত্রে আত্মপ্রকাশ করেন। আত্মপ্রকাশের পর থেকে তিনি বিষ্ণুবর্ধন, অনন্ত নাগ, রবিচন্দ্রন, জয় জগদীশ এবং রামকৃষ্ণের মতো সেই সময়ের কন্নড় চলচ্চিত্রের শীর্ষ অভিনেতাদের বিপরীতে নায়িকা হিসেবে কাজ করেছিলেন। তিনি পুত্তনা কানাগাল, কে. বালাচান্দর, গীথাপ্রিয়া, কেএসএল স্বামী এবং নাগাথিহাল্লি চন্দ্রশেখর সহ শীর্ষ পরিচালকদের সাথেও কাজ করেছেন। ভাই রাজেন্দ্র সিং বাবুর পরিচালিত চলচ্চিত্র ভরি ভরজারি বেটে, বাঁধনা এবং হুভু হান্নুর কস্টিউম ডিজাইনার হিসেবেও কাজ করেছিলেন। ১৯৯০-এর দশকে তিনি রানি মহারানীর সাথে প্রোডাকশন কন্ট্রোলার হিসেবে কাজ শুরু করেন। ২০০০ সালের পর বিজয়লক্ষ্মী সিনেমা জগতের অনেক অলিগলিতেই ঘুরে বেড়িয়েছেন। তিনি একাধারে প্রযোজক, পরিচালক এবং সহায়ক অভিনেত্রী, এবং বেশ কয়েকটি জনপ্রিয় এবং সফল কন্নড় সিনেমার সাথে যুক্ত ছিলেন। তিনি ২০০০ সালে কন্নড় সিরিয়াল জোথে জোথেয়ালি দিয়ে টেলিভিশনের পর্দায় আসেন।    ব্যক্তিগত জীবন  কন্নড় অভিনেতা জয় জগদীশের সাথে তাঁর বিয়ে হয়।  তাঁদের তিনজন কন্যাসন্তান আছে: ভাইসিরি, বৈভবী এবং বৈনিধি। সন্তানরা একইসাথে পরিচালিত ইয়ানা সিনেমার মাধ্যমে অভিনয়ে আত্মপ্রকাশ করেছিলেন।    নির্বাচিত চলচ্চিত্র    অভিনেত্রী হিসেবে    শ্রীমান (১৯৮১)  প্রয়া প্রয়া প্রয়া (১৯৮২)  জগ্গু (১৯৮৩)  বেঙ্কিয়াল্লি আরালিদা হুভু (১৯৮৩)  ধরণী মন্ডলা মধ্যদোলেগে (১৯৮৩)  শপথ (১৯৮৪)  হুলি হেজ্জে (১৯৮৪)  ধর্ম (১৯৮৫)  পিঠামহা (১৯৮৫)  মাসানাদা হুভু (১৯৮৫)  সীলু নক্ষত্র (১৯৮৬)  হংকংনাল্লি এজেন্ট আমার (১৯৮৯)  নান্না প্রীথিয়া হুডুগি (২০০২)  ভিরা পরমপারে (২০১০)  পেট্রোম্যাক্স (২০২২)   পরিচালক হিসেবে    পুরুষ বড়ালী মঞ্জু ইরালী  ভারে বাহ  সুইটি নান্না জোডি  ইই বাঁধন  ইয়ানা (২০১৯)   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:কন্নড় চলচ্চিত্র পরিচালক বিষয়শ্রেণী:কন্নড় অভিনেত্রী
রবার্ট উইলিয়াম বার্কার (১২ ডিসেম্বর ১৯২৩ - ২৬ আগস্ট ২০২৩) একজন আমেরিকান টেলিভিশন গেম শো সঞ্চালক ছিলেন। তিনি ১৯৭২ থেকে ২০০৭ সাল পর্যন্ত উত্তর আমেরিকার টেলিভিশনের ইতিহাসে সবচেয়ে দীর্ঘস্থায়ী গেম শো সিবিএস -এর দ্য প্রাইস ইজ রাইট  সঞ্চালনা করেন। তিনি ১৯৫৬ সাল থেকে ১৯৭৫ সাল পর্যন্ত ট্রুথ অর কনসিকোয়েন্সেস নামক শো সঞ্চালনা করেছিলেন।  বব বার্কার ড্যারিংটন, ওয়াশিংটনে জন্মগ্রহণ করেন, তিনি তার যৌবনের বেশিরভাগ সময় রোজবাড ইন্ডিয়ান রিজার্ভেশনে কাটিয়েছেন এবং রোজবাড সিউক্স ট্রাইবের একজন নাগরিক ছিলেন। দ্বিতীয় বিশ্বযুদ্ধের সময় তিনি মার্কিন যুক্তরাষ্ট্রের নৌবাহিনীর রিজার্ভে যোগদান করেন।  বার্কার কলেজে পড়ার সময় একটি রেডিওতে খণ্ডকালীন কাজ করেছিলেন। ১৯৫০ সালে তিনি ক্যালিফোর্নিয়ায় চলে যান এবং এখানে নিজের একটি রেডিও শো  সম্প্রচারের মাধ্যমে  কর্মজীবন শুরু করেন। তাকে তার নিজস্ব রেডিও শো, দ্য বব বার্কার শো  শুরু করেছিলেন , যা ছয় বছর ধরে চলেছিল।  তিনি ১৯৫৬ সালে ট্রুথ অর কনসিকুয়েন্স নামক গেম শো  সঞ্চালনার মাধ্যমে সঞ্চালক হিসেবে তার ক্যারিয়ার শুরু করেছিলেন।  বার্কার ১৯৭২ সালে দ্য প্রাইস ইজ রাইট নামক অনুষ্ঠান সঞ্চালনা শুরু করেন। তিনি সক্রিয়ভাবে প্রাণী অধিকার এবং প্রাণী অধিকার রক্ষায়   একজন উকিল হয়ে ওঠেন এবং  ইউনাইটেড অ্যাক্টিভিস্ট ফর অ্যানিমাল রাইটস, পিপল ফর দ্য এথিক্যাল ট্রিটমেন্ট অফ অ্যানিম্যালস, ও সি শেফার্ড কনজারভেশন সোসাইটি এর মতো সমর্থক গোষ্ঠীগুলিকে সমর্থন করেন। ২০০৭ সালে, বার্কার টেলিভিশনে তার ৫০ বছরের  ক্যারিয়ার পূর্ণ  করার পর, টিভি শো দ্যা প্রাইস ইজ রাইট এর সঞ্চালনা থেকে অব্যহতি নেন। পপ সংস্কৃতির আইকন হিসাবে বিবেচিত বব বার্কার অবসর গ্রহণের পরও ২০১৫ সাল পর্যন্ত টিভি শোতে মাঝে মাঝে উপস্থিত হতেন।   তথ্যসূত্র   বিষয়শ্রেণী:২১শ শতাব্দীর মার্কিন অভিনয়শিল্পী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত বিষয়শ্রেণী:মার্কিন টেলিভিশন অভিনেতা বিষয়শ্রেণী:২০২৩-এ মৃত্যু বিষয়শ্রেণী:১৯২৩-এ জন্ম
__TOC__  ব্যবহার  এই পাতার উপপাতাগুলোর জন্য  প্রবেশদ্বার:ফিলিস্তিন/নির্বাচিত বিস্তৃত দৃশ্য/ছাঁচ লেআউট নকশা ব্যবহার করা হয়।  এই পাতার একটি উপপাতা তৈরি করে সেখানে নতুন নির্বাচিত বিস্তৃত দৃশ্য যোগ করুন।  :প্রবেশদ্বার:ফিলিস্তিন পাতায় গিয়ে  টেমপ্লেটের "max=" পরামিতিটি হালনাগাদ করুন।   নির্বাচিত বিস্তৃত দৃশ্যসমূহ  :প্রবেশদ্বার:ফিলিস্তিন/নির্বাচিত বিস্তৃত দৃশ্য/১  :প্রবেশদ্বার:ফিলিস্তিন/নির্বাচিত বিস্তৃত দৃশ্য/২  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৩  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৪  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৫  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৬  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৭  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৮  :প্রবেশদ্বার:ফিলিস্তিন/নির্বাচিত বিস্তৃত দৃশ্য/৯  :প্রবেশদ্বার:ফিলিস্তিন/নির্বাচিত বিস্তৃত দৃশ্য/১০  :প্রবেশদ্বার:ফিলিস্তিন/নির্বাচিত বিস্তৃত দৃশ্য/১১  :প্রবেশদ্বার:ফিলিস্তিন/নির্বাচিত বিস্তৃত দৃশ্য/১২   মনোনয়ন  ফিলিস্তিন সম্পর্কিত যে কোনো নির্বাচিত বিস্তৃত দৃশ্য উপরের তালিকায় নির্দ্বিধায় যোগ করতে পারেন। অন্যান্য ছবির জন্য এখানে প্রস্তাব করুন।
ইউরোপের অর্থনীতি ৫০টি দেশের প্রায় ৭৪৮ মিলিয়ন মানুষ নিয়ে গঠিত। ইউরোপীয় ইউনিয়ন (ইইউ) গঠন এবং ১৯৯৯ সালে একটি একীভূত মুদ্রা, ইউরোর প্রবর্তন, একটি ভাগ করা মুদ্রার সুবিধার মাধ্যমে অংশগ্রহণকারী ইউরোপীয় দেশগুলিকে কাছাকাছি নিয়ে আসে।  পশ্চিমের দেশগুলির মোট অভ্যন্তরীণ উৎপাদন বেশি। অন্যদিকে পূর্ব ইউরোপের দেশগুলি দীর্ঘ সোভিয়েত ও সাম্যবাদী শাসনের অবসানের পর ধীরে ধীরে বিশ্ববাজারে প্রবেশ করছে এবং অর্থনৈতিক প্রবৃদ্ধি অর্জন করা শুরু করেছে। জার্মানি ইউরোপের বৃহত্তম অর্থনীতি এবং এর পরেই আছে যুক্তরাজ্য।   তথ্যসূত্র     বিষয়শ্রেণী:মহাদেশ অনুযায়ী অর্থনীতি
থাম্ব|ডান|450px|আবখাজিয়ায় অবস্থিত কূটনৈতিক মিশনের মানচিত্র      এই পাতাটি আবখাজিয়ায় অবস্থিত কূটনৈতিক মিশনসমূহের একটি তালিকা। আবখাজিয়া জর্জিয়া সাথে ১৯৯২ সালের আগস্ট থেকে ১৯৯৩ সালের সেপ্টেম্বর পর্যন্ত একটি দীর্ঘস্থায়ী যুদ্ধের পর ভেঙ্গে সৃষ্টি হয়। ২০০৮-এর দক্ষিণ অশেতিয়া যুদ্ধের পর রাশিয়া, নিকারাগুয়া, ভেনেজুয়েলা এবং নাউরু আবখাজিয়াকে স্বীকৃতি দেয়। এদের মধ্যে, দক্ষিণ অশেতিয়া এবং রাশিয়া উভয়েই আবখাজিয়ার রাজধানী শহর, সুখুমিতে দূতাবাস খুলে। ভেনেজুয়েলা এবং নিকারাগুয়ার রাষ্ট্রদূতরা মস্কোয় বসবাস করেন।   দূতাবাস  সুখুমি   (১৬ ডিসেম্বর ২০০৮ থেকে স্বীকৃত)   (২৬ সেপ্টেম্বর ২০০৭ থেকে স্বীকৃত)   অন্যান্য পোস্ট    (প্রতিনিধিত্বকারী কার্যালয়)   অনাবাসিক দূতাবাসসমূহ  মস্কো   (১২ জুলাই ২০১০ থেকে স্বীকৃত)   (২৭ জুন ২০১২ থেকে স্বীকৃত)   আরো দেখুন   আবখাজিয়ার কূটনৈতিক মিশনের তালিকা   তথ্যসূত্র    বহিঃসংযোগ   Ministry of Foreign Affairs of Abkhazia  বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা কূটনৈতিক মিশন বিষয়শ্রেণী:আবখাজিয়ার বৈদেশিক সম্পর্ক
সাভালান গ্রামীণ জেলা ইরানের আরদাবিল প্রদেশের পারসাবাদ কাউন্টির কেন্দ্রীয় জেলায় অবস্থিত। এর রাজধানী হল গুশলু গ্রাম।   জনসংখ্যা   ২০০৬ সালের জাতীয় আদমশুমারির সময়, গ্রামীণ জেলার জনসংখ্যা ছিল ৩,৫৫৪টি পরিবারে ১৭,৩২০ জন। ২০১১ সালের পরবর্তী আদমশুমারিতে ৪,৬৩৩টি পরিবারে ১৮,১৭৫ জন বাসিন্দা ছিল। ২০১৬ সালের আদমশুমারিতে গ্রামীণ জেলার জনসংখ্যা ৪,৪১৫টি পরিবারের মধ্যে ১৫,৪৯৬ জন ছিল। এর ২০টি গ্রামের মধ্যে সবচেয়ে জনবহুল ছিল আজিরলু, যেখানে ৪,২৫৯ জন লোক বাস করত।  গ্রামীণ জেলার অন্যান্য গ্রামগুলির মধ্যে রয়েছে আবদোল রেজাবাদ, আরাবলু কান্দি, ইরানাবাদ, মোল্লা কান্দি এবং কাতারাবাদ।   তথ্যসূত্র   বিষয়শ্রেণী:আরদাবিল প্রদেশের গ্রামীণ জেলা বিষয়শ্রেণী:পারসাবাদ কাউন্টির জনবহুল স্থান বিষয়শ্রেণী:১৯৯০-এ ইরানে প্রতিষ্ঠিত
শিবরাজ বিশ্বনাথ পাটিল (জন্ম- ১২ অক্টোবর ১৯৩৫) হলেন একজন ভারতীয় রাজনীতিবিদ এবং বর্তমানে রাজ্যসভার সদস্য।   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:১৯৩৫-এ জন্ম বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:পাঞ্জাব, ভারতের রাজ্যপাল বিষয়শ্রেণী:জীবিত ব্যক্তি বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:লোকসভার অধ্যক্ষ বিষয়শ্রেণী:মহারাষ্ট্রের রাজ্যসভা সদস্য বিষয়শ্রেণী:মহারাষ্ট্র বিধানসভার সদস্য ১৯৭২-১৯৭৮ বিষয়শ্রেণী:মহারাষ্ট্র বিধানসভার সদস্য ১৯৭৮-১৯৮০ বিষয়শ্রেণী:রাজস্থানের রাজ্যপাল বিষয়শ্রেণী:ভারতের স্বরাষ্ট্রমন্ত্রী বিষয়শ্রেণী:মহারাষ্ট্রের লোকসভা সদস্য বিষয়শ্রেণী:ভারতের বাণিজ্য ও শিল্পমন্ত্রী বিষয়শ্রেণী:চণ্ডীগড়ের প্রশাসক বিষয়শ্রেণী:ভারতের বেসামরিক বিমানমন্ত্রী
গোলমুন্ডা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২৯।  গোলমুন্ডা একটি নদী মাতৃক এলাকা এই এলাকার মধ্য দিয়ে দিয়ে একটি প্রাচিন নদী প্রবাহিত হয়ে গিয়েছে যার নাম হইল বুড়ি তিস্তা নদি।এবং তার উত্তর পূর্ব দিকে একটি নদী প্রবাহিত হয়েছে যার নাম হলো তিস্তা নদি।যা কিছুটা গোলমুন্ডা এরিয়ার মধ্যেও পরেছে।।গোলমুন্ডার মানুষ অনেক অতিথি পরায়ন তারা অপরিচিত মানুষকেও অনেক আপন করে নিতে পারে খুব কম সময়ে।এবং এই গোলমুন্ডা ধান এবং ভুট্টা দিয়ে অনেক বিখ্যাত যা মানুষের আয়ের মুল উৎস হিসেবে ধরা যেতে পারে।   ভৌগোলিক অবস্থান ও আয়তন  জলঢাকা উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ১৫.৭ বর্গকিলোমিটার। ইউনিয়নের উত্তর সীমানা ডাউয়াবাড়া ইউনিয়নের সাথে, পূর্ব সীমানায় তিস্তা নদী ও হাতীবান্ধা উপজেলা, দক্ষিণে শৌলমারী ইউনিয়ন, পশ্চিমে বালাগ্রাম ও জলঢাকা পৌরসভার সীমানা রয়েছে।   প্রশাসনিক এলাকা  গোলমুন্ডা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী গোলমুন্ডা ইউনিয়নের মোট জনসংখ্যা ছিল ২৬৯০১ জন, যার মধ্যে পুরুষ হল ১৩৭১৮ জন এবং নারী হল ১৩১৮৩ জন।   শিক্ষা ও সংস্কৃতি  গোলমুন্ডা ইউনিয়নের গড় সাক্ষরতা হার ৩২.৮%। তার মধ্যে নারী শিক্ষার হার ২৯.৮% এবং পুরুষ শিক্ষার হার ৩৫.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  গোলমুন্ডা ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  ইউনিয়ন তথ্য বাতায়ন  বিষয়শ্রেণী:জলঢাকা উপজেলার ইউনিয়ন
মেজর জেনারেল সুসানে গীতি বাংলাদেশের প্রথম নারী মেজর জেনারেল। তিনি ২০১৮ সালের ৩০ সেপ্টেম্বর বাংলাদেশ সেনাবাহিনীর প্রথম নারী হিসেবে পদোন্নতি পেয়ে মেজর জেনারেল হন।  জন্ম ও শিক্ষাজীবন সুসানে গীতি এর বেড়ে ওঠা পড়ালেখা সব রাজশাহীতেই। তিনি প্রথম থেকে দশম শ্রেণী পর্যন্ত সরকারি পি এন উচ্চ বালিকা বিদ্যালয়ে পড়াশোনা করেছেন। উচ্চ মাধ্যমিক পাশ করেন রাজশাহী কলেজ থেকে। সুসানে গীতি ১৯৮৫ সালে রাজশাহী মেডিকেল কলেজ থেকে এমবিবিএস পাস করেন। তিনি ১৯৯৬ সালে হেমাটোলজিতে এফসিপিএস ডিগ্রী লাভ করেন।  কর্মজীবন ১৯৮৬ সালে বাংলাদেশ সেনাবাহিনীতে নারী ডাক্তার হিসেবে ক্যাপ্টেন পদে যোগ দেন সুসানে গীতি। পরবর্তীতে ১৯৯৬ সালে প্রথম নারী হিসেবে হেমাটোলজি বিষয়ে এফসিপিএস ডিগ্রি অর্জন করেন। এছাড়া তিনি জাতিসংঘ শান্তিরক্ষী মিশন ও বিভিন্ন সামরিক হাসপাতালে প্যাথলজি বিশেষজ্ঞের দায়িত্ব পালন করেছেন। ইতিপূর্বে তিনি আর্মড ফোর্সেস মেডিকেল কলেজের প্যাথলজি বিভাগের বিভাগীয় প্রধান হিসেবে কর্মরত ছিলেন। তিনি ২০২৩ সালের ফেব্রুয়ারী তে সামরিক বাহিনী থেকে অবসর গ্রহণ করেন। অবসরের আগ পর্যন্ত তিনি আর্মড ফোর্সেস ইনস্টিটিউট অফ প্যাথলজি র কমান্ড্যান্ট হিসেবে দায়িত্ব পালন করেন।   পারিবারিক জীবন সুসানে গীতির স্বামী ব্রিগেডিয়ার জেনারেল আসাদুল্লাহ মো. হোসেন সাদ (অব.) বাংলাদেশ সেনাবাহিনীতে চিকিৎসক হিসেবে কর্মরত ছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী সামরিক কর্মী বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী জেনারেল বিষয়শ্রেণী:বাংলাদেশী সেনা কর্মকর্তা‎ বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী
মার্কি ক্লাব ছিল ১৯৫৮ সালে লন্ডনের ১৬৫ অক্সফোর্ড স্ট্রিটে প্রথম অবস্থিত একটি সঙ্গীত পরিবেশনকারী স্থান। প্রতিষ্ঠার পরপরই ক্লাবটিতে জ্যাজ এবং স্কিফেল  পরিবেশিত হত। ক্লাবটি একাধিকবার স্থান পরিবর্তন করেছিল। এটির সর্বাধিক বিখ্যাত সময়কাল ছিল ১৯৬৪ থেকে থেকে ১৯৮৮ সালে সোহোর ৯০ ওয়ার্ডোর স্ট্রিটে থাকাকালীন। শেষ পর্যন্ত এটি ১৯৯৬ সালে ১০৫ চারিং ক্রস রোডে আসে যেখানে থেকে ২০০৮ সালে কার্য্যক্রমে ইতি টানে। এটি সর্বদা একটি ছোট এবং অপেক্ষাকৃত সস্তা ক্লাব ছিল যা লন্ডনের ওয়েস্ট এন্ডের সঙ্গীত শিল্পের কেন্দ্রস্থলে অবস্থিত ছিল এবং বহু প্রজন্মের রক ক্রিয়ার কর্মজীবনে গুরত্বপূর্ণ প্রভাব রেখেছিল।  এটি ১৯৬০-এর দশকের বিশ্বব্যাপী খ্যাতি অর্জনকারী ব্যান্ডগুলির প্রাথমিক পরিবেশনের মূল জায়গা ছিল এবং পরবর্তী দশকগুলিতে তরুণ ব্যান্ডদের কাছে জনপ্রিয় মিলনস্থান হয়ে ওঠে। ১৯৬২ সালের ১২ জুলাই দ্য রোলিং স্টোনস প্রথমবার এখানে সরাসরি পরিবেশন করেছিল। ১৯৬৬-এর মার্চে পিংক ফ্লয়েড এখানে সরাসরি পরিবেশনায় অংশ নিয়েছিল।  তথ্যসূত্র   উৎস     বহিঃসংযোগ  বিষয়শ্রেণী:১৯৫৮-এ ইংল্যান্ডে প্রতিষ্ঠিত বিষয়শ্রেণী:লন্ডনের নৈশক্লাব
thumb  স্যার এডমন্ড রাসবোরো টার্টন, ১ম ব্যারোনেট, জেপি, ডিএল (১ নভেম্বর ১৮৫৭ - ৯ মে ১৯২৯)  ছিলেন একজন ব্রিটিশ কনজারভেটিভ পার্টির রাজনীতিবিদ।   জীবনী  তিনি ১৮৫৭ সালের ১ নভেম্বর জন্মগ্রহণ করেন।তৃতীয় ড্রাগুন গার্ডসের এডমন্ড হেনরি টার্টন এবং তার স্ত্রী লেডি সিসিলিয়া মেরি লিসনের জ্যেষ্ঠ সন্তান। তিনি ইটন কলেজে শিক্ষিত হন এবং ১৮৭৬ সালে অক্সফোর্ডের ব্রাসেনোজ কলেজ থেকে ম্যাট্রিকুলেশন পাস করেন। ১৮৮২ সালে তিনি ইনার টেম্পলের বারে ডাক পান।   ১৮৯২ এবং ১৮৯৫ সালের নির্বাচনে ইয়র্কশায়ারের নর্থ রাইডিং- এর রিচমন্ড বিভাগে টার্টন একজন ব্যর্থ প্রার্থী ছিলেন। অবশেষে বিশ বছর পর, ১৯১৫ সালে, তিনি থার্স্ক ও ম্যাল্টন বিভাগের সংসদ সদস্য (এমপি) নির্বাচিত হয়ে হাউস অফ কমন্সে প্রবেশ করেন। তার পূর্বসূরি উত্তরাধিকারসূত্রে একজন পিয়ারেজ পেয়েছিলেন এবং ফলস্বরূপ উপনির্বাচনে টার্টন বিনা প্রতিদ্বন্দ্বিতায় ফিরে আসেন।  ১৮৯৮ সালে তিনি নর্থ রাইডিং কোয়ার্টার সেশনসের চেয়ারম্যান নিযুক্ত হন, এই পদে তিনি কমপক্ষে ১৯২৬ সাল পর্যন্ত অধিষ্ঠিত ছিলেন। তিনি ১৯১৬-১৭ সালে নির্বাচনী সংস্কার বিষয়ক স্পিকারের সম্মেলন; ১৯২১-২৩ সালে লন্ডন সরকারের রয়েল কমিশন ; এবং ১৯২৩-২৫ সালে স্থানীয় সরকার বিষয়ক রয়েল কমিশনের সদস্য ছিলেন। 1926 New Years Honours List  ১৯২৯ সালের সাধারণ নির্বাচনের তিন সপ্তাহ আগে, ৭১ বছর বয়সে তার মৃত্যুর আগ পর্যন্ত তিনি এই আসনে অধিষ্ঠিত ছিলেন,  যখন তাঁর এক আত্মীয়, রবিন টার্টন, তাঁর স্থলাভিষিক্ত হওয়ার জন্য নির্বাচিত হন।  তথ্যসূত্র   বহিঃসংযোগ    বিষয়শ্রেণী:প্রগতিশীল দল (লন্ডন) এর রাজনীতিবিদ বিষয়শ্রেণী:লন্ডন কাউন্টি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:১৯২৯-এ মৃত্যু বিষয়শ্রেণী:১৮৫৭-এ জন্ম
ময়ূরভঞ্জ লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর ময়ূরভঞ্জ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  ইতিহাস এই লোকসভা কেন্দ্রে ১৯৫১ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।  বিধানসভা কেন্দ্রগুলি লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।   জসিপুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।  সারাসকানা  বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।   রায়রংপুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।   বাংরিপোসি বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।  উদলা বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।  বাড়ইপাড়া বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।  মোরাডা বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বর্তমান ও প্রাক্তন বিজয়ী সাংসদদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর বিশ্বেশ্বর টুডু।   ফলাফল  নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।   দল  প্রার্থী   ভোট সংখ্যা  শতাংশ   পরিবর্তন বিজেপি বিশ্বেশ্বর টুডু	৪,৮৩,৮১২	৪২.০৬	+১৬.৩৪বিজেডি দেবাশীষ মার্ণ্ডি৪,৫৮,৫৫৬	৩৯.৮৬	+১.০৯জেএমএমঅঞ্জনী সোরেন১,৩৫,৫৫২	১১.৭৮	-১৮.১৪   আরও দেখুন   ওড়িশার লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:ওড়িশার লোকসভা কেন্দ্র
সাহেব বিবি গোলাম বিমল মিত্র (১৯১২ – ১৯৯১) রচিত একটি ১৯৫৩ সালের বাংলা উপন্যাস এবং উনিশ শতকের শেষ বছরে ভারতের কলকাতায় রচিত।   উপন্যাসে দৃষ্টিনন্দন জীবনযাত্রার গল্প এবং একটি সামন্ত পরিবারের ক্ষয়ের গল্প রচিত হয়েছে। এটি পতেশ্বরী ওরফে ছোট বউ নামে এক মহিলা যিনি রোম্যান্স অনুভব করতে চান, সত্যিকারের স্ত্রী হতে চান, নিজের জন্য উদ্ভাবন করতে চান এবং একটি নতুন ধরনের বিবাহবন্ধনে আবদ্ধ হন। তবে বইটি কলকাতা, এখন কলকাতা এবং সেখানে বসবাসকারী সমস্ত মানুষের গল্পও বলেছে।   অভিযোজন  উপন্যাসটি ১৯৫৬ সালে সাহেব বিবি গোলাম বাংলা ছবিতে রূপান্তরিত হয়েছিল। ছবিটি সুমিত্রা দেবী, উত্তম কুমার এবং ছবি বিশ্বাস অভিনীত ।  ১৯৬২ সালে মীনা কুমারী, রেহমান এবং গুরু দত্ত অভিনীত হিন্দি সংস্করণ, সাহিব বিবি অউর গুলাম একটি দুর্দান্ত ছবিতে পরিণত হয়েছিল।    তথ্যসূত্র   বিষয়শ্রেণী:বাংলা ভাষার উপন্যাস বিষয়শ্রেণী:কলকাতার পটভূমিতে উপন্যাস বিষয়শ্রেণী:২০শ শতাব্দীর ভারতীয় উপন্যাস বিষয়শ্রেণী:চলচ্চিত্রে গৃহীত ভারতীয় উপন্যাস বিষয়শ্রেণী:ভারতীয় সামন্ততন্ত্র বিষয়শ্রেণী:বাংলা ভাষার ভারতীয় উপন্যাস
বুমবুরেত (কালাশা: , ) পাকিস্তানের খাইবার পাখতুনখোয়া প্রদেশের চিত্রাল জেলার কালাশা দেশের বৃহত্তম উপত্যকা।  বু্মবুরেত উপত্যকা রুম্বুর উপত্যকার সাথে   মিলিত হয় এবং তারপরে আয়ুন গ্রামের কুনার উপত্যকার সাথে ( ১৪০০ মিটার (৪,৬০০ ফুট), চিত্রালের প্রায়  দক্ষিণে (নিচে)। পশ্চিমে উপত্যকাটি প্রায়  আফগানিস্তানের নূরস্তান প্রদেশের সাথে সংযুক্ত হয়ে একটি গিরিপথে উন্নীত হয়েছে। উপত্যকায় কালাস মানুষ বাস করে এবং এটি পর্যটন কেন্দ্র হয়ে উঠেছে। তবে তাদের জনসংখ্যা দ্রুত হ্রাস পাচ্ছে। ২০১৯ সালের হিসাবে, উপত্যকায় কেবল ৩৭ টি পরিবার বিদ্যমান ছিল যা এখনও ঐতিহ্যবাহী প্রথাগুলো অনুসরণ করে।  তথ্যসূত্র  বিষয়শ্রেণী:খাইবার পাখতুনখোয়ার উপত্যকা বিষয়শ্রেণী:চিত্রাল জেলায় জনবহুল স্থান
ঝিনাইদহ সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি খুলনা বিভাগের ঝিনাইদহ জেলার ঝিনাইদহ শহরে অবস্থিত। বিদ্যালয়টি বাংলাদেশ কারিগরি শিক্ষা বোর্ডের অধীনস্থ।   ইতিহাস   ১৯৬৫ সালে ৩.৮২ একর জমির ওপর ঝিনাইদহ শহরের প্রাণকেন্দ্রে গড়ে ওঠে ঝিনাইদহ ভোকেশনাল ট্রেনিং ইন্সটিটিউট। তখন ২ বছর মেয়াদী বেসিক ট্রেড কোর্সের ওপর প্রশিক্ষণ প্রদান করা হতো।  পরবর্তীতে ১৯৯৫ সাল থেকে এসএসসি (ভোকেশনাল) কোর্স প্রবর্তন করা হয়। এরই ধারাবাহিকতায় ১৯৯৭ সন হতে এইচএসসি (ভোকেশনাল) কোর্স প্রবর্তন করা হয়। ১৯৬৫ সন হতে  ১৯৯৬ সন পর্যন্ত ২ টি ট্রেড চালু থাকলেও ১৯৯৭ সন হতে মোট ৪ টি ট্রেড চালু হয়। পরবর্তীতে ২০০৩ সালে  ঝিনাইদহ ভোকেশনাল ট্রেনিং ইন্সটিটিউট থেকে ঝিনাইদহ সরকারি টেকনিক্যাল স্কুল ও কলেজ  নামকরণ হয়। পরবর্তীতে সরকার কারিগরি শিক্ষার ব্যাপক প্রসারের জন্য ২০২২ সন হতে ৬ষ্ঠ শ্রেনী হতে ৮ম শ্রেনী পর্যন্ত জেএসসি ভোকেশনাল কোর্স চালু করেন।   একাডেমিক কার্যক্রম  বর্তমানে কলেজটিতে চারটি শ্রেণীতে ট্রেড রয়েছে।  নং শ্রেণী ট্রেডের নাম ০১ ষষ্ঠ প্রযোজ্য নয় ০২ সপ্তম ০৩ অষ্টম ০৪ নবম জেনারেল ইলেকট্রনিক্স-৬২ ফিসকালচার অ্যান্ড ব্রিডিং-৭৫ আইটি সাপোট অ্যান্ড আইওটি বেসিক-৮৮ জেনারেল ইলেকট্রিক্যাল ওয়অর্কস-৯০ ০৪ দশম জেনারেল ইলেকট্রনিক্স-৬২ ফিসকালচার অ্যান্ড ব্রিডিং-৭৫ আইটি সাপোট অ্যান্ড আইওটি বেসিক-৮৮ জেনারেল ইলেকট্রিক্যাল ওয়অর্কস-৯০ ০৫ একাদশ কম্পিউটার অপারেশন অ্যন্ড মেইনটেন্যান্স-২৫ ইলেকট্রিক্যাল ওয়ার্কস অ্যান্ড মেইনটেন্যান্স-২৭ ইলেকট্রনিক্স কন্ট্রোল অ্যান্ড কমিউনিকেশন-২৮ ফিসকালচার অ্যান্ড ব্রিডিং-২৯ ০৬ দ্বাদশ কম্পিউটার অপারেশন অ্যন্ড মেইনটেন্যান্স-২৫ ইলেকট্রিক্যাল ওয়ার্কস অ্যান্ড মেইনটেন্যান্স-২৭ ইলেকট্রনিক্স কন্ট্রোল অ্যান্ড কমিউনিকেশন-২৮ ফিসকালচার অ্যান্ড ব্রিডিং-২৯ ০৭ ট্রেনিং কোর্স  ০৩ মাস মেয়াদি  ০৬ মাস মেয়াদি জেনারেল ইলেকট্রিশিয়ান-৩৩ কম্পিউটার অফিস এপ্লিকেশন-৭৬ ড্রাইভিং কাম-অটোমেকানিক্স মোবাইল ফোন সার্ভিসিং ০৮ এসইআইপি মটর ড্রাইভিং উইথ মেইনটেনেন্স কোর্স   আরও দেখুন    বাংলাদেশ কারিগরি শিক্ষা বোর্ড  বাংলাদেশের সরকারি টেকনিক্যাল স্কুল ও কলেজের তালিকা   তথ্যসূত্র    বিষয়শ্রেণী:ঝিনাইদহ জেলা বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঝিনাইদহ জেলার মহাবিদ্যালয় বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
চৌধুরী মোহাম্মদ আকরাম (জন্ম ১৯৬২) জম্মু ও কাশ্মীরের একজন ভারতীয় রাজনীতিবিদ। তিনি পুঞ্চ জেলার সুরনকোট বিধানসভা কেন্দ্রের বিধায়ক। তিনি ভারতীয় জাতীয় কংগ্রেসের প্রার্থী হিসেবে ২০১৪ সালের জম্মু ও কাশ্মীর বিধানসভা নির্বাচনে জয়ী হন। তিনি একই কেন্দ্র থেকে ২০২৪ সালের নির্বাচনে স্বতন্ত্র প্রার্থী হিসেবে জয়ী হন।   প্রাথমিক জীবন এবং শিক্ষা  আকরাম জম্মু ও কাশ্মীরের পুঞ্চ জেলার লাসানা গ্রামের বাসিন্দা। তিনি মৃত আসলাম চৌধুরী মোহাম্মদ আসলামের ছেলে। তিনি আর.ই.সি শ্রীনগরে ১৯৯১ সালে সিভিল ইঞ্জিনিয়ারিংয়ে তার বি.ই. শেষ করেন।   কর্মজীবন  আকরাম ২০১৪ সালের জম্মু ও কাশ্মীর বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে সুরানকোট বিধানসভা কেন্দ্র থেকে জয়ী হন। তিনি ৩০,৫৮৪ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের মুশতাক আহমেদ শাহকে ৮,০৬৪ ভোটের ব্যবধানে পরাজিত করেন। ২০২৪ সালের জম্মু ও কাশ্মীর বিধানসভা নির্বাচনে তিনি স্বতন্ত্র প্রার্থী হিসাবে ৩৪,২০১ ভোট পান এবং তার নিকটতম প্রতিদ্বন্দ্বী ভারতীয় জাতীয় কংগ্রেসের মোহাম্মদ শাহনওয়াজকে ৮,৫৫১ ভোটের ব্যবধানে পরাজিত করেন।   তথ্যসূত্র   বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:পুঞ্চ জেলা, ভারতের ব্যক্তি